S-88/2009

Mál þetta höfðaði sýslumaðurinn á Akranesi með ákærum 10. mars, 2. og 29. apríl og 13. maí 2009 á hendur ákærða, G-kk-þgf H-kk-þgf V-kk-þgf, kt. ..., Melteigi 16b á Akranesi. Málið var dómtekið 29. maí sama ár.

Í ákæru 10. mars 2009 segir að málið sé höfðað gegn ákærða fyrir umferðarlagabrot með því að hafa:

„fimmtudaginn 15. janúar 2009, ekið bifreiðinni RL-395, undir áhrifum bannaðra ávana- og fíkniefna, vestur Akrafjallsveg uns lögreglan stöðvaði aksturinn á Akrafjallsvegi.

Í blóðsýni sem tekið var úr ákærða í framhaldi af handtöku mældist 4,4 ng/ml af tetrahydrókannabínól og í þvagi greindist kannabínóíðar en tilgreind efni eru í flokki ávana- og fíkniefna sem bönnuð eru á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða þykir varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 186. gr. laga nr. 82/1998, 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga sbr. 25. gr. laga nr. 44/1993 og 18. gr. laga nr. 66/2006.“

Í ákæru 2. apríl 2009 segir að málið sé höfðað gegn ákærða „fyrir eftirgreind umferðar- og fíkniefnabrot aðfaranótt mánudagsins 9. febrúar 2009 með því að hafa:

I.

Um kl. 00:50 ekið bifreiðinni RL-935, undir áhrifum og bannaðra ávana- og fíkniefna, á Akrafjallsvegi uns lögreglan stöðvaði aksturinn.

Í blóðsýni sem tekið var úr ákærða í framhaldi af handtöku mældist magn tetrahýdrókannabínól 4,7 ng/ml en efnið er í flokki ávana- og fíkniefna sem bannað er á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða skv. þessum ákærulið þykir varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

II.

Á sama tíma og I. töluliður greinir haft í sínum vörslum 0,78 g af tóbaksblönduðu kannabisefni en lögreglan fann efnið er honum var gert að tæma vasa sína á lögreglustöðinni á Þjóðbraut 13, Akranesi í framhaldi af handtöku ákærða.

Brot ákærða skv. þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 232/2001 og nr. 848/2002.

III.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga sbr. 25. gr. laga nr. 44/1993 og 18. gr. laga nr. 66/2006. Þess er jafnframt krafist að ofangreind fíkniefni sem hald var lagt á við rannsókn málsins verði gerð upptæk með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.“

Í ákæru 29. apríl 2009 segir að málið sér höfðað gegn ákærða „fyrir eftirgreind umferðarlagabor á Akranesi og í Hvalfjarðargöngum með því að hafa:

I.

Þann 12. febrúar 2009 ekið bifreiðinni RL-935, undir áhrifum og bannaðra ávana- og fíkniefna, á Akranesvegi uns lögreglan stöðvaði aksturinn.

Í blóðsýni sem tekið var úr ákærða í framhaldi af handtöku mældist magn tetrahýdrókannabínól 1,9 ng/ml en efnið er í flokki ávana- og fíkniefna sem bannað er á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða skv. þessum ákærulið þykir varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

II.

Þann 19. febrúar 2009 ekið bifreiðinni RL-935, undir áhrifum og bannaðra ávana- og fíkniefna, suður Suðurgötu uns lögreglan stöðvaði aksturinn.

Í blóðsýni sem tekið var úr ákærða í framhaldi af handtöku mældist magn tetrahýdrókannabínól 1,3 ng/ml en efnið er í flokki ávana- og fíkniefna sem bannað er á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða skv. þessum ákærulið þykir varða við 1. mgr. sbr. 2. mgr. 45. gr. a. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

III.

Hafa ítrekað ekið bifreiðinni RL-935 of hratt í Hvalfjarðargöngunum á tímabilinu frá 5. janúar til 10. febrúar 2009, þar sem hámarkshraði er 70 km/klst, allt sem nánar greinir:

1. Mánudaginn 5. janúar ekið bifreiðinni á 103 km/klst.

2. Þriðjudaginn 6. janúar ekið bifreiðinni á 109 km/klst.

3. Miðvikudaginn 21. janúar ekið bifreiðinni á 81 km/klst.

4. Þriðjudaginn 10. febrúar ekið bifreiðinni á 84 km/klst.

Brot ákærða skv. þessum ákærulið varðar við 4. mgr. 37. gr., sbr. 1. mr. 100. gr. umferðalaga nr. 50/1987 með áorðnum breytingum.

IV.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga sbr. 25. gr. laga nr. 44/1993 og 18. gr. laga nr. 66/2006.

Í ákæru 13. maí 2009 segir að málið sér höfðað gegn ákærða fyrir fíkniefnabrot á Akranesi:

„með því að hafa þann 14. mars 2009 haft í sínum vörslum 0,83 g af tóbaksblönduðu kannabisefni en lögreglan fann efnið á meðan á viðræðum stóð við ákærða á lögreglustöðinni á Þjóðbraut 13.

Brot ákærða skv. þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 232/2001 og nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og þess er jafnframt krafist að ofangreint fíkniefni sem hald var lagt á við rannsókn málsins verði gert upptækt með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.“

Ákærði hefur skýlaust játað fyrir dómi að hafa framið þau brot sem honum eru gefin að sök í ákærum málsins og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála, nr. 88/2008. Samkvæmt þessu verður ákærði sakfelldur fyrir brotin sem réttilega eru heimfærð til refsilaga í ákærum.

Ákærði á að baki brotaferil sem nær aftur til ársins 1999. Hefur hann holtið fimmtán dóma og sex sinnum gengist undir viðurlög fyrir dómi og hjá lögreglu fyrir brot gegn almennum hegningarlögum, umferðarlögum og lögum um ávana- og fíkniefni. Ákærði hlaut síðast dóm 28. október 2008 brot gegn almennum hegningarlögum og lögum um ávana- og fíkniefni og fjölda brota gegn umferðarlögum. Meðal annars var ákærði sakfelldur fyrir að aka undir áhrifum áfengis og vímuefna og sviptur ökurétti. Var refsing ákveðin fangelsi í sex mánuði auk þess sem ákærði var sviptur ökurétti í 12 mánuði. Þar á undan gekkst ákærði undir lögreglustjórasátt fyrir ölvunarakstur 12. nóvember 2008 og var refsing ákveðin 90.000 króna sekt og svipting ökuréttar í sex mánuði. Þá hlaut ákærði dóm 18. maí 2007 fyrir þjófnað, hraðakstur og að aka undir áhrifum ávana- og fíkniefna. Var refsing ákveðin sex mánaða fangelsi og 210.000 króna sekt auk þess sem hann var sviptur ökurétti í 12 mánuði. Að öðru leyti þarf ekki að rekja brotaferil ákærða.

Að virtum sakaferli ákærða þykir refsing hans hæfilega ákveðin fangelsi í tvo mánuði.

Ákærði hefur með dómi þessum verið sakfelldur fyrir að aka ítrekað öðru sinni undir áhrifum ávana- og fíkniefna eða áfengis. Með vísan til 101. og 102. gr. umferðarlaga verður hann því sviptur ökurétti ævilangt.

Þá verður krafa um upptöku haldlagðra fíkniefna tekin til greina með vísan til þeirra ákvæða sem greinir í ákærum.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti ákæruvalds og ákvörðun dómsins um málsvarnarlaun verjanda, sem ákveðin eru að meðtöldum virðisaukaskatti, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, G-kk-nf H-kk-nf V-kk-nf, sæti fangelsi í tvo mánuði.

Ákærði er sviptur ökurétti ævilangt.

Ákærði sæti upptöku á 1,61 g af tóbaksbönduðu kannabisefni.

Ákærði greiði 387.831 krónur í sakarkostnað, þar með talin málsvarnarlaun skipaðs verjanda síns, S-kk-ef K-kk-ef K-kk-ef, héraðsdómslögmanns, 55.776 krónur

B-kk-nf B-kk-nf